b'\n_START_ARTICLE_\nPle\xc4\x8dnikova nagrada\n_START_PARAGRAPH_\nPle\xc4\x8dnikova nagrada je nagrada, ki jo kot priznanje za najve\xc4\x8dje dose\xc5\xbeke pri oblikovanju slovenskega okolja podeljuje Sklad arhitekta Jo\xc5\xbeeta Ple\xc4\x8dnika.\n_START_SECTION_\nZgodovina sklada\n_START_PARAGRAPH_\nNagrada je bila ustanovljena na pobudo delovnega kolektiva Ambient iz Ljubljane leta 1972, ob stoletnici rojstva velikega slovenskega arhitekta Jo\xc5\xbeeta Ple\xc4\x8dnika. Ple\xc4\x8dnikova nagrada je kmalu upravi\xc4\x8dila svoje poslanstvo, zato je bil kmalu ustanovljen Sklad arhitekta Jo\xc5\xbeeta Ple\xc4\x8dnika, katerega namen je podeljevanje Ple\xc4\x8dnikovih nagrad in drugih Ple\xc4\x8dnikovih odli\xc4\x8dij._NEWLINE_Namen podeljevanja Ple\xc4\x8dnikovih odli\xc4\x8dij je pospe\xc5\xa1evati in dajati javno priznanje najbolj\xc5\xa1im dose\xc5\xbekom na podro\xc4\x8dju oblikovanja na\xc5\xa1ega okolja. Ple\xc4\x8dnikova odli\xc4\x8dja se podeljujejo za dose\xc5\xbeke na podro\xc4\x8dju oblikovanja okolja (arhitektura, urbanizem, krajinska arhitektura, notranja oprema), za dose\xc5\xbeke na podro\xc4\x8dju arhitekturne teorije, kritike in strokovne publicistike ter za sicer\xc5\xa1nje prispevke k bogatitvi arhitekturne kulture oziroma uveljavljanju arhitekture.'